Suidlanders Verklaar Oorlog - Deel 6 - Suidlanders
Die ‘Suidlanders Verklaar Oorlog’ reeks is in lyn met die roeping waaronder ons funksioneer. Ons roeping is om u te waarsku as ‘n brandwag teen die gevare wat Satan opgerig het. Hierdie oorlogsverklaring is nie gemaak omdat ons tot die stryd wil toetree nie. Dit is gemaak omdat ons Skepper klaar tot die stryd toegetree het.
Vir nou is ons opdrag soos dit altyd was. Waarsku die volk teen die vyand en wees gereed vir ‘n komende tyd waarin die Vader ons mag bemagtig om op te staan.
“Mens, praat met die mense van jou volk en sê vir hulle: Wanneer Ek oorlog oor ‘n land bring, en die mense van die land vat een van hulle en stel hom as ‘n wag aan, en hy sien die vyand aankom en blaas die ramshoring en waarsku sy mense, en hulle hoor die ramshoring maar slaan nie ag op die waarskuwing nie, dan is hulle verantwoordelik vir hulle eie dood.
Hulle het die ramshoring gehoor maar nie op die waarskuwing ag geslaan nie, hulle is self verantwoordelik vir hulle dood. Dit is net dié wat op die waarskuwing ag slaan, wat hulle lewens red.
Maar wanneer die wag die vyand sien aankom en nie die ramshoring blaas sodat die mense gewaarsku word nie, en die vyand kom en maak party van die land se mense dood, dan sterf dié mense wel deur hulle eie sonde, maar Ek sal van die wag rekenskap eis vir hulle dood.
“Mens, Ek het jou die wag vir Israel gemaak. Wanneer jy by My die opdrag ontvang, moet jy hulle namens My waarsku.
Wanneer Ek van die goddelose sê dat hy sal sterwe, en jy praat nie en waarsku hom nie oor sy doen en late nie, sal hy deur sy sonde sterf, maar Ek sal jou verantwoordelik hou vir sy dood.
Wanneer jy die goddelose waarsku oor sy optrede om hom daarvan te laat afsien, en hy sien nie daarvan af nie, dan sterf hy deur sy sonde en het jy jou eie lewe behou.
Die volgende gedeelte is die Vader se woorde. Soos altyd het ons Skepper die laaste sê in alles. Ps 37 is die Vader se laaste sê in ons reeks. Deel 6 is waar Hy Sy opdrag en wil bekend maak. Lees dit noukeurig en fokus op presies wat Hy hier vir ons sê.
Hierdie is die wil van ons Skepper. Alhoewel daar oorlog verklaar is tussen die opregte en die vyand, is die geveg wat tans aan die gang is, ‘n geveg wat die Vader voer. Hy is besig om ons gereed te kry vir ‘n tyd waar daardie septer, daardie instrument van gesag in ons hande gaan kom. Hy sal sê wanneer die tyd daarvoor gereed is.
Dit sal ‘n tyd van anargie wees, ‘n tyd waar optrede vir oorlewing is, nie offensief nie. Daardie tyd is nie nou nie, maar dit kom. Lees die volgende vers en besef dat ons nou rustig moet voortgaan met gereedmaking en voorbereiding om te vlug en te oorleef. Dan kom daar ‘n tyd waarin ons teen die werklike vyand die septer sal opneem, en oorwin!
“U magtige septer sal die HERE uitstrek uit Sion en sê: Heers te midde van u vyande.
U volk sal baie gewillig wees op die dag van u krygsmag; in heilige feesgewade, uit die moederskoot van die dageraad sal vir U wees die dou van u jong manskappe.”
Deur Bestuur| 2017-07-22T16:55:33+00:00	20 Julie, 2017|Kategorieë: Die Reus, Oorlogsverklaring|